Ester Šank

**Ester Šank** (sünninimi **Näpping**; sündinud 13. märtsil 1956) on eesti ajakirjanik ja suhtekorraldaja.

## Haridus
Ta on lõpetanud 1974. aastal Türi Keskkooli (kuldmedaliga) ja 1979. aastal Tartu Riikliku Ülikooli eesti filoloogina spetsialiseerumisega ajakirjandusele.

## Töö ja looming
Šank on töötanud ajalehtede Ühistöö, Rahva Hääl, Eesti Sõnumid, Sõnumileht ja Maaleht toimetajana ning äriajakirja Saldo peatoimetajana. 

Aastatel 2002–2006 töötas Ester Šank president Arnold Rüütli pressinõunikuna ning 2006–2015 oli ta Tallinna linnavolikogu avalike suhete nõunik. 

Alates 2016. aasta aprillist kuni 2021. aasta suveni töötas ta Tallinna Kesklinna Valitsuses avalike suhete nõunikuna.

Alates 2022. aastast töötab ta Rapla Kesklinna Koolis eesti keele ja kirjanduse õpetajana ning juhendab seal meediaringi. Ühtlasi õpetas ta aastatel 2023–2024 emakeelt ka Hagudi Põhikoolis.

Ta on kirjutanud Siim Kallase elulooraamatu "Peategelane : Siim Kallase rollid" (2001), koostanud ülevaateteoseid ja dokumentaalkogumikke peamiselt Eesti lähiajaloost ning toimetanud ilukirjanduslikke tõlketeoseid.

Ester Šank on kuulunud Eesti Ajakirjanike Liidu juhatusse. Ta on Eesti Rukki Seltsi asepresident (ka 2026. aasta seisuga) ja on pälvinud selle seltsi teenetemärgi.

### Teoseid
* "Peategelane : Siim Kallase rollid" (Tallinn : Lejula 2001) – autor
* "President : [valik Vabariigi Presidendi Arnold Rüütli kõnedest]" (Tallinn : Eesti Keele Sihtasutus, 2003) – koostaja
* "Sünergiline Tallinn : Tallinna visioonikonverents 23. novembril 2006 Eesti Draamateatris" (Tallinn : Tallinna Ülikooli Kirjastus, 2007) – koostaja
* "Linnavolikogu Tallinnas 130" (Tallinn : Tallinna Ülikooli Kirjastus, 2007) – koostaja
* "Tallinn City Council 130 = Таллиннское городское собрание 130" (Tallinn : Tallinna Ülikooli Kirjastus, 2008) – koostaja
* "Rahvarinne 1988 : (kakskümmend aastat hiljem)" (Tallinn : Tallinna Linnavalitsus, 2008) – kaasautor
* "Eesti teelahkmel : Vabariigi Presidendi kõned kommentaaridega 2001-2006" (Tallinn : Tallinna Ülikooli Kirjastus, 2008) – koostaja
* "15 aastat Tallinna linnaosi" (Tallinn : Tallinna Linnavolikogu Kantselei, 2009) – koostaja
* "Tallinna seitsmes linnavolikogu" (Tallinn : Tallinna Linnavolikogu Kantselei, 2011) – koostaja
* "Elu mägedel - 50 aastat hiljem : Tallinna 10. visioonikonverents 16. oktoobril 2012 Tallinna Tehnikaülikoolis" (Tallinn : Tallinna Linnavolikogu Kantselei, 2012) – koostaja
* "Hea linn : Tallinna visioonikonverentsid" (Tallinn : Tallinna visiooninõukoda, 2013) – koostaja
* "Rõõm rukkist : Eesti rukki raamat" (Tallinn : Eesti Rukki Selts, 2014) – kaaskoostaja
* "Tallinna kaheksas linnavolikogu = The eighth Tallinn City Council = Таллиннское восьмое городское собрание" (Tallinn : Tallinna Linnavolikogu Kantselei, 2014) – koostaja
* "Sangaste rukkikrahv : Fr. von Bergi elu ja looming" (Tallinn : Eesti Rukki Selts, 2020) – koostaja ja toimetaja

## Tunnustus
* 1998 – Eesti Ajalehtede Liidu pressipreemia – parima uudise kategoorias
* 2006 – Valgetähe IV klassi teenetemärk
* 2015 – Rukkiräägu kultuuriauhind

## Isiklikku
Ester Šangi abikaasa on Ruve Šank. Nende tütred on Ede Schank Tamkivi ja Ave Schank-Lukas, nende väimees on Sten Tamkivi.

## Viited